joelniklaus/EU_Wikipedias huggingface dataset:
Google Play -musiikki

Google Play -musiikki () oli Google Playn alaisuuteen kuuluva musiikin ja podcastien kuunteluun tarkoitettu suoratoistopalvelu. Käyttäjillä oli mahdollisuus ladata palveluun 50 000 omaa kappaletta ilmaiseksi. Maksullisen palvelun äänenlaatu oli maksimissaan 320K MP3.

Google tarjosi ohjelmasta kokeiluversion, jonka jälkeen ohjelman käyttö maksoi 9,99 euroa kuukaudessa. Käyttäjillä oli mahdollisuus ostaa kokonaisia albumeita tai yksittäisiä kappaleita suoraan toisto-ohjelmasta.

Google ilmoitti sulkevansa palvelun vuonna 2020. Google antoi mahdollisuuden siirtää tilinsä tiedot YouTube Music -palveluun. Palvelu lakkasi 3. joulukuuta 2020.

Saatavuus 

Google Play -musiikki oli saatavilla seuraavissa maissa:
Alankomaat, Argentiina, Australia, Belgia, Bolivia, Bosnia-Hertsegovina, Brasilia, Bulgaria, Chile, Costa Rica, Dominikaaninen tasavalta, Ecuador, El Salvador, Espanja, Etelä-Afrikka, Guatemala, Honduras, Intia, Irlanti, Islanti, Italia, Itävalta, Japani, Kanada, Kolumbia, Kreikka, Kroatia, Kypros, Latvia, Liechtenstein, Liettua, Luxemburg, Malta, Meksiko, Nicaragua, Norja, Panama, Paraguay, Peru, Pohjois-Makedonia, Portugali, Puola, Ranska, Romania, Ruotsi, Saksa, Serbia, Slovakia, Slovenia, Suomi, Sveitsi, Tanska, Tšekin tasavalta, Ukraina, Unkari, Uruguay, Uusi-Seelanti, Valko-Venäjä, Venezuela, Venäjä, Viro, Yhdistunut kuningaskunta ja Yhdysvallat.

Lähteet 

Android-sovellukset
Google
IOS-sovellukset
Musiikkisivustot
Subway Surfers

Subway Surfers on älypuhelimille tehty päättymätön juoksupeli.

Pelaaminen 
Subway Surfersissa pelaajan tehtävä on juosta rautatieaseman vartijaa ja hänen koiraansa karkuun junaraiteilla keräten samalla kolikoita. Pelaajan tavoitteena on saada mahdollisimman paljon pisteitä juoksemalla mahdollisimman pitkälle. Pelaaja liikkuu juostessaan kolmen eri junaraiteen välillä, pelaaja voi vaihtaa raidetta aina kun eteen tulee este. Raiteen vaihdon lisäksi pelaaja voi liikkua myös hyppimällä. Esteitä pelissä ovat mm. junavaunut ja erisuuruiset aidat. Peli päättyy, kun pelaaja törmää esteeseen ja sen myötä jää kiinni vartijalle. Pisteiden keräämisen lisäksi pelissä on tehtäviä (Missions), jotka parantavat jokaisen pelin lopussa saatavaa pistetulosta pistekertoimella. Nämä tehtävien kautta hankitut pistekertoimet ovat pysyviä, ja kasvavat 30-kertaiseksi saakka.

Pelin hahmot 
Valtaosa pelin hahmoista voidaan ostaa pelin sisäisillä kolikoilla ja avaimilla. Joitakin hahmoja on avattavissa myös yhdistämällä peli Facebook-tunnuksiin. Facebookiin yhdistämällä pelaaja voi myös kilpailla Facebook-kavereitaan vastaan. Pelissä on myös muita rajoitetusti ostettavia hahmoja. Jotkin pelin hahmoista voi saada vain keräämällä pelin mysteeriboxeista saatavia esineitä. Hahmoille voi myös ostaa erilaisia asuja.

Power-upit 
Pelissä on erilaisia power uppeja, jotka muuttavat pelin sisäisiä toimintoja hetkellisesti. Niitä ovat muun muassa:
 Coin Magnet: Kerää jokaisella pelaajan lähellä olevilla raiteella olevat kolikot.
 Super Sneakers: Kengät, joilla pelaaja voi hypätä paljon normaalia tasoa korkeampia hyppyjä.
 Jetpack: Jetpackin avulla pelaajan hahmo lentää hetken junien yllä, jolloin pelaaja voi kerätä ilmassa olevia kolikoita.
 2x Multiplier: Kaksinkertaistaa pisteiden keräyksen nopeuden hetkeksi.
 Power Jumper: Lennättää pelihahmoa junien yllä hetken ajan.
Hoverboard: Suojaa pelaajaa törmäyksiltä 30 sekunnin ajan, tai seuraavaan törmäykseen saakka. Lautoja on monia erilaisia, ja osaa niistä käyttämällä pelihahmo voi saada erilaisia, laudan käytön ajan kestäviä kykyjä, kuten teleportaation.

Lähteet

Aiheesta muualla 
 http://kiloo.com/games/subway-surfers 
 http://www.sybogames.com/subway-surfers/ 

Amazon Kindle -pelit
Vuoden 2012 videopelit
Android-pelit
iOS-pelit
Windows Phone -pelit
Siri (Apple)

Siri on Applen henkilökohtainen puhetunnistukseen perustuva avustaja. Se osaa esimerkiksi kirjoittaa viestejä ja kalenterimerkintöjä ääniohjatusti, hakea tietoa Internetistä, avata sovelluksia ja muuttaa laitteen asetuksia. Applen Kartat on integroitu Siriin, joten navigointisovelluksen ääniohjaus perustuu Sirin puhemoottoriin.

Siri on käytettävissä Applen eri tuotteissa, kuten iOS-, macOS- ja watchOS-käyttöjärjestelmissä.

Kritiikki 
Siriä on moitittu huonosta puheentunnistuksesta. Siri oli kuitenkin Ylen vertailussa Samsungin S Voicea parempi.

Apple julkaisi iOS 9.3 -ohjelmistopäivityksen mukana Siriin kielituen suomelle.

Lähteet 

IOS-sovellukset
Apple
Virtuaaliavustajat
Google Keep

Google Keep on Googlen kehittämä muistiinpanosovellus, jota voi käyttää internetissä, Android-sovelluksella tai Google Chrome -laajennuksen kautta.

Ominaisuudet 
Google Keepissä voi luoda kahdeksan värisiä muistilappuja, joissa voi olla tekstiä, kuvia ja muistutus. Englanninkielisessä versiossa on myös haku, joka etsii tekstiä kuvista. Kun muistiinpano on valmis, sen voi siirtää arkistoon. Muistiinpanot synkronoituvat automaattisesti Googlen palvelimille. Puhelimilla, joissa on Android 4.0 tai uudempi, voi lisätä äänimuistiinpanoja.

Lähteet 

Android-sovellukset
Google
Skinnarvik

Skinnarvik on kylä Kemiönsaaren kunnassa Varsinais-Suomessa. Se sijaitsee Kemiön saaren länsirannalla Norrlångvikenin eteläpuolella.

Skinnarvikissa toimi Skinnarvikin lasitehdas vuosina 1875–1934. Kylässä oli ennen Skinnarvikin suurtilan lisäksi paljon asutusta, koulu ja kauppa, mutta sittemmin alue siirtyi puolustusvoimille. Nykyisin kylä kuuluu puolustusvoimien suoja-alueeseen, jossa toimii Kemiön varikko-osasto. Vuonna 2009 kylän alueelle perustettiin 180 hehtaarin kokoinen luonnonsuojelualue.

Lähteet

Dragsfjärdin kylät
Little India (Singapore)

Little India on Singaporessa sijaitseva intialaisperäisen väestön asuttama kaupunginosa. Alueen asukkaat puhuvat äidinkielenään enimmäkseen tamilia.

Brittiläiset siirtomaaisännät toivat Singaporeen 1800-luvun alkupuolella intialaista työvoimaa. Palveluksen päätyttyä osa intialaisista päätti jäädä Singaporeen, ja heidän asutuksensa keskittyi Little Indian alueelle, sillä alue sopi hyvin maatalouteen ja karjankasvattamiseen. Nykyisin etnisesti intialaistaustaisia on Singaporessa 160 000, 6,5 % maan väestöstä.

Lähteet

Aiheesta muualla

 Little Indian omat sivut 

Singaporen maantiede
Nashville (elokuva)

Nashville on Robert Altmanin ohjaama musiikkidraama vuodelta 1975. Elokuva seuraa 24:n henkilön elämää viiden päivän ajan countrymusiikin kotipaikassa, Nashvillessä.

Elokuva voitti parhaan laulun Oscar-palkinnon (Keith Carradine - I'm Easy). Lisäksi se oli ehdolla paras elokuva ja paras naissivuosa (Lily Tomlin) -kategorioissa. Elokuva on voittanut lukuisia muitakin palkintoja, muun muassa Golden Globeja ja Baftoja. 

Elokuva valittiin vuonna 1992 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Nashvillen vuonna 2004 yhdeksi kaikkien aikojen tuhannesta parhaasta elokuvasta maailmassa.

Näyttelijät

Lähteet

Vuoden 1975 yhdysvaltalaiset elokuvat
Robert Altmanin ohjaamat elokuvat
Musiikkielokuvat
Yhdysvaltalaiset draamakomediaelokuvat
Yhteiskunnalliset elokuvat
Taide-elokuvat
Parhaan laulun Oscar-palkinnon saaneet elokuvat
BAFTA Film Award -palkitut elokuvat
Golden Globe -palkitut elokuvat
Yhdysvaltalaiset mustan komedian elokuvat
Araeoscelis

Araeoscelis  oli diapsideihin kuuluva suku, joka eli Permikaudella Pohjois-Amerikassa. Siihen kuuluvia lajeja olivat A. gracilis ja A. casei. Suvun lajit olivat noin 60 cm pitkiä ja ne olivat hyönteissyöjiä. Araeoscelis muistutti ulkonäöltään nykyisiä liskoja.

Lähteet

Aiheesta muualla 
 http://www.reptileevolution.com/araeoscelis.htm 
 http://dinosaurs.about.com/od/predinosaurreptiles/p/Araeoscelis.htm 

Diapsidit
Ruohonjuuritasolla

Ruohonjuuritasolla (Minuscule) on ranskalainen Helene Giraudin ja Thomas Szabon luoma lastenohjelma, joka kertoo ötököistä. Sarjan ötökät on luotu digitaalisesti ja siirretty todelliseen ympäristöön. Sarjassa ei puhuta lainkaan, sillä ötökät ääntelevät kaikki omalla tavallaan. Ohjelma on kuvattu ranskalaisen luonnonpuiston maisemissa. Sarjan jaksot ovat lyhyitä, vain noin 2–7 minuutin mittaisia. Sarjassa näytetään harvoin ihmisiä, yleensä korkeintaan heidän jalkojaan. Sarjasta on tehty 183 jaksoa, jotka on julkaistu myös DVD:llä. Sarjaa on Suomessa esittänyt Yle TV2 ja Yle Teema & Fem.

Vuonna 2013 sai ensi-iltansa animaatiosarjan pohjalta tehty elokuva, Minisankarit: Ruohonjuuritasolla (Minuscule: Valley of the Lost Ants).

Hahmot 
Sarjan merkittävimmät hahmot: 
 Leppäkertut (Sarjan päähenkilöitä ja maskotteja. Leppäkertut useimmiten häiritsevät kärpäsiä tööttäilemällä heille pilkallisesti.) 
 Kärpäset (Kärpäset yleensä vain pörräävät roskisten ympärillä, mutta suuttuvat helposti muille ötököille.)
 Mustat muurahaiset (Nähdään yleensä keräämässä erilaisia tavaroita suurena joukkona.)
 Tulimuurahaiset: (Vihaisia hyönteisiä, jotka yleensä varastavat ruokaa muilta hahmoilta, etenkin mustilta muurahaisilta.
 Hyppyhämähäkki: (Pieni, mutta älykäs hämähäkki.)
 Keltainen hämähäkki (Suurikokoinen mutta hyvin typerä hämähäkki.)
 Heinäsirkat: (Kiusaavat yleensä muita.)
Muita sarjassa harvemmin nähtyjä hahmoja ovat perhoset, toukat, tuhatjalkaiset, etanat, mehiläiset ja ampiaiset.

Elokuva 

15. elokuuta 2014 sai Suomen ensi-iltansa elokuva Minisankarit: Ruohonjuuritasolla. Siinä nuori siipirikko leppäkerttu joutuu keskelle kahden muurahaisheimon sokerirasiasta syttynyttä sotaa.

DVD-julkaisut 
Ruohonjuuritasolla-sarjasta on julkaistu Suomessa yhteensä viisitoista DVD:tä ja kaksi boksia.
 Ruohonjuuritasolla Kausi 1 osa 1
 Ruohonjuuritasolla Kausi 1 osa 2
 Ruohonjuuritasolla Kausi 1 osa 3
 Ruohonjuuritasolla Kausi 1 osa 4
 Ruohonjuuritasolla Kausi 1 osa 5 
 Ruohonjuuritasolla Kausi 1 osa 6
 Ruohonjuuritasolla Kausi 1 osa 7
 Ruohonjuuritasolla Kausi 2 osa 1
 Ruohonjuuritasolla Kausi 2 osa 2 (julkaisupäivä: 6.6.2012)
 Ruohonjuuritasolla Kausi 2 osa 3 (julkaisupäivä: 12.9.2012)
 Ruohonjuuritasolla Kausi 2 osa 4 (julkaisupäivä: 7.11.2012)
 Ruohonjuuritasolla Kausi 2 osa 5 (julkaisupäivä: 16.1.2013)
 Ruohonjuuritasolla Kausi 2 osa 6 (julkaisupäivä: 13.3.2013)
 Ruohonjuuritasolla Kausi 2 osa 7 (julkaisupäivä: 15.5.2013)
 Ruohonjuuritasolla kokoelma - Kausi 2 osat 1-3 (julkaisupäivä: 11.9.2013)
 Ruohonjuuritasolla kokoelma - Kausi 2 osat 4-7
 Minisankarit: Ruohonjuuritasolla (julkaisupäivä: 5.11.2014)
Lastenohjelmat
Ranskalaiset animaatiosarjat
France Télévisionsin televisio-ohjelmat
Victor Hartwall

Victor Hartwall (27. lokakuuta 1800 Turku – 8. elokuuta 1857 Helsinki) oli suomalainen liikemies, filosofian tohtori ja vuorimestari. Hän perusti Helsingin Hartwallin juomatehtaan vuonna 1836 yhdessä Pehr Adolf von Bonsdorffin kanssa. He aloittivat valmistamalla kivennäisvettä. Bonsdorffin kuoltua vuonna 1839 Victor osti Hartwallin etuoikeuden ja nimesi sen omalle nimelleen.

Lapsuus ja nuoruus 
Hartwall oli perheen ainoa lapsi. Jo lapsesta saakka hän oli kiinnostunut tieteellisistä kokeiluista. Tämän vuoksi hän alkoi opiskella kemiaa, ja vuonna 1824 hänet nimitettiin dosentiksi Keisarillinseen Turun Akatemiaan. Victor jatkoi opiskeluitaan Uppsalan yliopistossa, ja vuonna 1829 hän siirtyi Helsingin yliopistoon, jossa hän jatkoi opintojaan vuoteen 1833 asti.

Perhe ja yksityiselämä 
Victor meni naimisiin vuonna 1830 ruotsalaissyntyisen Carolina Fredrika af Stenhofin (1802–1872) kanssa. He saivat neljä lasta. Victor Hartwall kuoli vuonna 1857 Helsingissä. Poika August Ludvig Hartwall ryhtyi sittemmin johtamaan yritystä.

Lähteet

Kirjallisuus
 
 Hartwallin historia.  Viitattu 18.8.2014.

Viitteet

Suomalaiset liikemiehet
Suomalaiset kemistit
Vuonna 1800 syntyneet
Vuonna 1857 kuolleet
Mark English

Mark English (s. 18. maaliskuuta 1993 Letterkenny, Irlanti) on irlantilainen keskimatkojen juoksija, joka kilpailee 800 metrillä. Hän juoksi vuonna 2021 Castellónissa Irlannin ennätyksen 1.44,71. Myös hallissa hän on juossut maansa ennätyksen 1.46,10 (2021). Hän edustaa St. Eunan's Letterkennyä.

English voitti pronssia vuoden 2014 EM-kisoissa Zürichissä ajalla 1.45,03. Hän oli mukana myös 2013 MM-kisoissa Moskovassa, mutta jäi tuolloin alkueriin. Pekingin MM-kilpailuissa 2015 ja Rio de Janeiron olympialaisissa 2016 hän karsiutui välierissä, Lontoon MM-kilpailuissa 2017, Berliinin EM-kilpailuissa 2018, Dohan MM-kilpailuissa 2019 ja vuonna 2021 järjestetyissä Tokion olympialaisissa alkuerissä.

Vuonna 2015 English saavutti hopeaa 800 metriltä sisäratojen EM-kilpailuista Prahasta ajalla 1,47,20. Glasgow'n EM-hallikilpailuissa 2019 hän sai pronssia ajalla 1.47,39. Sisäratojen EM-kilpailuissa Toruńissa 2021 hän karsiutui välierissä. MM-hallikilpailuissa hän karsiutui alkuerissä Sopotissa 2014 ja Belgradissa 2022. Hän karsiutui 2022 Eugenen MM-kilpailuissa 800 metrin välierissä sekä saavutti Münchenin EM-kilpailuissa pronssia ajalla 1.45,19.

Lähteet 
 
 http://www.european-athletics.org/athletes/group=E/athlete=154437-english-mark/index.html
 

Irlantilaiset keskimatkojen juoksijat
Vuonna 1993 syntyneet
Elävät henkilöt
Kaarle XII:n Norjan sotaretki

Kaarle XII:n Norjan sotaretki oli Ruotsin kuninkaan Kaarle XII:n epäonnistunut yritys Norjan valtaamiseksi Tanskalta suuren Pohjan sodan loppuvaiheessa vuosina 1716–1718. 

Syyskuussa 1716 Kööpenhaminan lähistöllä oli noin 50 000 sotilaan tanskalais-venäläinen armeija valmistautumassa Skånen valtaukseen. Ahvenanmaalla oli 21 000 sotilaan tanskalaislaivasto, joka uhkasi Tukholmaa. Ruotsin kuningas näki Norjan-hyökkäyksen parhaaksi puolustautumiskeinoksi ja vastapuolen valtioiden erimielisyyksien synnyttämiseksi. Loppuvuodesta 1716 kuningas aloitti etenemisen kohti Kristianiaa, joka olikin Ruotsin hallussa kesään 1717 saakka. Laajempi valloitus oli kuitenkin mahdoton Tanskan vahvan laivaston uhatessa. 

Lokakuussa 1718 operaatio aloitettiin uudestaan. Tarkoitus oli välttää suuria taistelukenttiä ja valloittaa sen sijaan maavoimin Tanskan linnoituksia pitkien piiritysten avulla. Ruotsin 40 000 miehen kokoinen pääarmeija ylitti rajan 30. lokakuuta 1718. Fredrikstenin linnoituksen piiritys alkoi kolme viikkoa myöhemmin. Pohjoisempana aloitettiin Trondheimin sotaretki. Marraskuun viimeisen päivän iltana kuningas sai luodin päähänsä ja kuoli. Karoliinijoukot vetäytyivät ja koko sota oli Ruotsin osalta päättynyt. Trondheimiä piirittäneet Carl Gustaf Armfeltin ruotsalais-suomalaiset joukot joutuivat perääntyessään uudenvuoden aattona 31. joulukuuta 1718 lumimyrskyyn, ja noin puolet 5 000 miehen armeijasta menehtyi tunturimaastoon lähelle Duvedin kylää. Heitä oli yritetty marssittaa mahdollisimman nopeasti omalle puolelle, ja he olivat joutuneet yöpymään useina peräkkäisinä myrskyöinä taivasalla. Menehtyneistä yli kaksi kolmasosaa oli suomalaisia.

Lähteet

Aiheesta muualla 
 Erkki Räikkönen : Isonvihan synkin murhenäytelmä. Armfeltin kuolinmarssi Tydalin tuntureilla, Suomen Kuvalehti, 03.12.1927, nro 49, s. 12, Kansalliskirjaston digitaaliset aineistot
 Aarne Laitakari : Kaarlolaisten jäljillä Norjan tuntureilla. Millaisessa maastossa tuhoutui Armfeltin armeija pyryyn ja pakkaseen talvella 1718-19, Hakkapeliitta, 18.12.1934, nro 51-52, s. 31, Kansalliskirjaston digitaaliset aineistot
 Salama Simonen : Kaarlelaisten kuolemantie. Kaarle XII:n viimeisen murhenäytelmän tapahtumapaikat muistomerkein ikuistettuina, Hakkapeliitan joulu, 01.12.1937, s. 30, Kansalliskirjaston digitaaliset aineistot

Ruotsin sodat
Norjan historia
Suuri Pohjan sota
Trondheimin historia
Charli XCX

Charlotte Emma Aitchison (s. 2. elokuuta 1992 Cambridge, Cambridgeshire, Britannia), tunnetaan paremmin taiteilijanimellään Charli XCX, on brittiläinen laulaja-lauluntekijä.

Hän äänitti ensimmäisen albuminsa vuonna 2008, jota ei kuitenkaan julkaistu koskaan kaupoissa. Hän lauloi vuonna 2012 julkaistulla Icona Popin ”I Love It” -kappaleella, jota hän oli myös kirjoittamassa. Hän lauloi myös Iggy Azalean ”Fancy”-kappaleella, joka nousi Billboard Hot 100 -listan ykköseksi. Debyyttialbuminsa, nimeltään True Romance, Charli XCX julkaisi huhtikuussa 2013. Hänen singlensä ”Boom Clap” sijoittui Billboard Hot 100 -listalla kymmenen parhaan joukkoon ja sisältyi elokuvan Tähtiin kirjoitettu virhe soundtrackille. Vuonna 2014 Charli XCX julkaisi toisen studioalbuminsa, nimeltään Sucker.

Kolmannen studioalbuminsa Charli hän julkaisi vuonna 2019.

Varhaiselämä 
Aitchisonin isä Jon on skotlantilainen yrittäjä ja äiti Shameera gudžarati-intialainen lentoemäntä, kotoisin Ugandasta. Hän kasvoi Start Hillissä, Essexissä ja kävi collegea läheisessä Bishop's Stortfordissa. Hän oli pienestä lähtien kiinnostunut musiikista ja kuunteli etenkin Spice Girlsiä ja Britney Spearsia. Aitchison kirjoitti 14-vuotiaana ensimmäisen kappaleensa nimeltä ”Fish and Chips Shop”.

Diskografia

Studioalbumit 
14 (2008)
True Romance (2013)
Sucker (2014)
Charli (2019)
How I'm Feeling Now (2020)
Crash (2022)

Singlet 

 !Franchesckaar! (2008)
 Emelline / Art Bitch (2008)
 Stay Away (2011)
 Nuclear Seasons (2011)
 You’re the One (2012)
 You (Ha Ha Ha) (2013)
 What I Like (2013)
 SuperLove (2013)
 Boom Clap (2014)
 Break The Rules (2014)
 Doing It (2015)
 Famous (2015)
 After the Afterparty (2016)
 Boys (2017)
 Out of My Head (2017)
 5 in the Morning (2018)
 Focus (2018)
 No Angel (2018)
 Girls Night Out (2018)
Blame It On Your Love (feat. Lizzo) (2019)
Gone (feat. Christine and the Queens) (2019)
February 2017 (feat. Clairo & Yaeji) (2019)
Forever (2020)

EP:t 
You’re the One (2012)
iTunes Festival: London 2012Vroom Vroom (2016)Focus / No Angel (2018)

 Mixtapet Heartbreaks and Earthquakes (2012)Super Ultra (2012)Number 1 Angel (2017)Pop 2'' (2017)

Lähteet

Aiheesta muualla 

Charli XCX:n kotisivut

Brittiläiset laulaja-lauluntekijät
Vuonna 1992 syntyneet
Elävät henkilöt
Santasalo-Sohlberg

Oy Santasalo-Sohlberg Ab oli suomalainen laboratoriovälineitä valmistanut yritys, joka perustettiin Helsinkiin 1932 ja myytiin 1992 American Sterilizer Companylle. Sen päätuotteita olivat 1950–1960-luvulla lääketieteellisten instrumenttien sterilointiin käytettävät autoklaavit ja 1970-luvulta alkaen Finn-Aqua-tislauskoneet, joita yhä valmistetaan amerikkalaisomisteisessa Steris Finn-Aqua -tehtaassa Tuusulassa.

Historiaa
Yrityksen perustivat Niilo V. Santasalo (1900-1968) ja Toivo Sohlberg, jotka tapasivat työskennellessään ohutpeltiyritys G. W. Sohlberg Oy:ssä.

Oy Santasalo-Sohlberg Ab:n liikeideana oli valmistaa apteekeille, sairaaloille ja laboratorioille kuivaus- ja lämpökaappeja sekä muita laboratoriovälineitä ja instrumentteja korvaamaan tuontia ulkomailta. Yhtiö toimi aluksi Dagmarinkadulla Töölössä, kunnes muutti vuonna 1938 Sörnäisten Vilhonvuorenkadulle valmistuneeseen Yhtyneiden Hattutehtaiden rakennukseen. 

Sota-aikana yhtiö palveli puolustusvoimien kenttäsairaaloiden tarpeita, ja vasta sotien jälkeen se alkoi saavuttaa asemia lääketeollisuuden ja sairaalatekniikan markkinoilla, kun vastaavien laitteiden tuonti Suomeen oli säänneltyä. 1950-luvun alusta yrityksessä olivat mukana myös Santasalon koneinsinööreiksi opiskelleet pojat Lauri ja Tapani.

Santasalo-Sohlberg valmisti 1950-luvulla jopa neljääsataa tuotetta, pienistä säilytysastioista suuriin autoklaaveihin. Yritys menestyi hyvin Suomeen tuolloin rakennetun keskussairaalaverkoston välinetoimittajana. Etenkin yrityksen tekemät autoklaavit opittiin tuntemaan luotettavina ja käytössä vuosikymmeniä kestävinä.

Niilo Santasalo luovutti 1960-luvulla yhtiön johdon pojalleen Lauri Santasalolle (1924–2004). 1970-luvulla yrityksen uudeksi tuoteryhmäksi muodostuivat tislauslaitteistot lääketeollisuudelle suonensisäisten injektioliuosten tuotantoon. Yrityksen kehittämät ja patentoimat Finn-Aqua-monivaihetislauskoneet käyttivät kilpailijoitaan vähemmän energiaa ja olivat niitä toimintavarmempia. Tislaustuoteryhmän avulla yhtiö kasvoi lääketeollisuuden kansainväliseksi laitetoimittajaksi. 

1970-luvun lopulla Lauri Santasalo siirtyi tuotekehityksestä vastaavaksi johtajaksi ja toimitusjohtajaksi tuli hänen veljensä Tapani. Samoihin aikoihin yritys siirtyi isompiin tiloihin Konalaan ja sieltä Tuusulaan 1986.

Vuonna 1992 Oy Santasalo-Sohlberg Ab myytiin American Sterilizer Companylle, jonka tehdas Steris Finn-Aqua jatkaa tislaus- ja sterilointilaitteiden valmistusta ja tuotekehitystä Tuusulassa. 

Yritykselle myönnettiin Tasavallan presidentin vientipalkinto vuonna 1985.

Lähteet

Aiheesta muualla
Lauri Santasalon muistokirjoitus Helsingin Sanomien sivustolla

Suomen teollisuushistoria
Entiset suomalaiset teollisuusyritykset
Terveydenhoitoalan yritykset
Terveydenhoitoalan tuotemerkit
André Lotterer

André Lotterer (s. 19. marraskuuta 1981 Duisburg, Länsi-Saksa) on belgialais-saksalainen moottoriurheilija. Hän kilpailee saksalaisella lisenssillä. Hän on kolminkertainen Le Mansin 24 tunnin ajon voittaja. 

Lotterer on kilpaillut vuodesta 2012 lähtien FIA World Endurance Championship -sarjassa Audin LMP1-luokan tehdastallissa. Vuonna 2017 Lotterer kilpailee Porschella. Lisäksi hän kilpailee Japanin Super Formula -sarjassa.

Ura 
Lotterer aloitti uransa kartingsarjoissa vuonna 1989 ja kilpaili eri luokissa aina vuoteen 1997 asti. Vuonna 1998 Lotterer voitti Saksan Formula BMW Junior -sarjan mestaruuden. Seuraava vuonna hän voitti Saksan Formula BMW:n mestaruuden. Samana vuonna hän sijoittui viidenneksi Eurocup Formula Renault -sarjassa. Vuonna 2000 Lotterer siirtyi Saksan Formula 3 -sarjaan ja sijoittui loppupisteissä sarjan neljänneksi. Vuonna 2001 hän ajoi Britannian Formula 3 -sarjassa ollen sarjan loppupisteissä seitsemäs. Vuonna 2002 hän ajoi yhden kilpailun CART-sarjassa. 

Vuonna 2003 Lotterer siirtyi Japaniin kilpailemaan Formula Nippon -sarjaan. Ensimmäisellä kaudellaan hän sijoittui sarjan viidenneksi. Vuonna 2004 hän sijoittui sarjan toiseksi voitettuaan kauden aikana kaksi kilpailua. Vuosina 2006 ja 2008–2009 Lotterer sijoittui sarjan kolmanneksi, vuonna 2010 hän oli jälleen toinen. Vuonna 2011 hän voitti viimein Formula Nippon -sarjan mestaruuden.

Vuodesta 2009 alkaen Lotterer on osallistunut vuosittain Le Mansin 24 tunnin ajoon. Hän sijoittui ensimmäisellä kerralla kilpailussa seitsemänneksi. Vuonna 2010 hän sijoittui kilpailussa toiseksi. Vuonna 2011–2012 Lotterer voitti kilpailun yhdessä Marcel Fässlerin ja Benoît Tréluyerin kanssa. Vuonna 2014 he ottivat yhdessä jo kolmannen voittonsa.

Lotterer on kilpaillut myös FIA World Endurance Championship -sarjassa vuodesta 2012, jolloin hän voitti sarjan mestaruuden Fässlerin ja Tréluyerin kanssa. Vuonna 2013 ja 2015 he olivat autokuntansa kanssa sarjan loppupisteissä toisena.

F1-ura 
Vuonna 2002 Lotterer toimi Formula 1:ssä Jaguar -tallin testikuljettajana. Vuonna 2014 uutisoitiin Lottererin ajavan toista Caterhamin F1-autoa Belgian GP:ssä. 20. elokuuta hänen vahvistettiin korvaavan Kamui Kobayashin Caterhamilla. Hän päihitti heti uransa ensimmäisessä aika-ajossa tallikaverinsa Marcus Ericssonin. Kilpailu päättyi kuitenkin hänen osaltaan jo heti ensimmäisellä kierroksella tekniseen vikaan.

Le Mansin 24 tunnin ajon tulokset

Formula 1 -tulokset

Tulokset kilpailuittain 

• Abu Dhabin GP:ssä 2014 jaettiin tuplapisteet.

Merkkipaalut

Lähteet

Aiheesta muualla
André Lotterer Twitterissä.

Saksalaiset autourheilijat
Saksalaiset Formula 1 -kuljettajat
Formula E -kuljettajat
Le Mansin 24 tunnin ajon voittajat
Vuonna 1981 syntyneet
Elävät henkilöt
PrivatBank

PrivatBank () on Ukrainan suurin liikepankki. 

Pankki on perustettu vuonna 1992. Pankin kotipaikka on Dnipro. Pankin pääomistajat ovat ukrainalaiset oligarkit Hennadi Boholjubov (49,98 %) ja Ihor Kolomoiskyi (41,58 %). 18. joulukuuta 2016 pankki kansallistettiin.

Lähteet

Aiheesta muualla

Financical statements  (privatbank.ua)
Ukraine's largest bank suspends cash operations in east (5/2014)  (reuters.com)
World’s  Best Emerging Markets Banks in Central & Eastern Europe 2013 (3/2013)  (gfmag.com)

Ukrainalaiset pankit
Dnipro
Liechtensteinin frangi

Liechtensteinin frangi on Liechtensteinin rahayksikkö. Liechtensteinin virallinen rahayksikkö on Sveitsin frangi, mutta maalla on ollut oikeus lyödä omalla nimellään varustettuja kolikoita vuodesta 1924 saakka ainoastaan keräilytarkoitukseen. Seteleitä ei ole julkaistu.

Euroopan rahayksiköt
Liechtenstein
Galakturonihappo

Galakturonihappo (C6H10O7) on uronihappoihin kuuluva orgaaninen yhdiste ja galaktoosin hapetustuote. Yhdistettä voidaan käyttää biokemiallisissa tutkimuksissa.

Esiintyminen luonnossa ja ominaisuudet 
Galakturonihappoa esiintyy erityisesti marjojen ja hedelmien sisältämässä pektiinissä, joka on pääasiassa polygalakturonihappoa, johon saattaa olla liittyneenä myös muita monosakkarideja kuten galakturonihapon metyyliesteriä ja ramnoosia. Pektiini hydrolysoituu happamissa olosuhteissa galakturonihapoksi. Pektiinissä galakturonihappo on pääasiassa rengasrakenteisena α-pyranoosina. Kasvit biosyntetisoivat pektiiniä UDP-galakturonihaposta.

Galakturonihappoa esiintyy pektiinin lisäksi myös muissa kasvimateriaaleissa. Esimerkiksi β-pyranoosina sitä esiintyy hemiselluloosaa muodostavissa ksylaaneissa, galaktaaneissa ja glukaaneissa ja eräissä kasvikumeissa kuten tragakanttikumissa ja karaijakumissa.

Galakturonihappo liukenee hyvin veteen ja pieniä määriä kuumiin alkoholeihin. Polaarittomiin orgaanisiin liuottimiin kuten dietyylieetteriin se ei liukene. Galakturonihapon ominaiskiertokyky vesiliuoksessa on +50,9 °.

Lähteet

Aiheesta muualla 
Kyoto Encyclopedia of Genes and Genomes (KEGG): D-Galacturonic acid 
ChemBlink: D-Galacturonic Acid 

Hydroksihapot
Sokerijohdannaiset
Luettelo tunnetuista lieksalaisista

Tämä on luettelo tunnetuista entisistä ja nykyisistä lieksalaisista.

Eero Aven, iskelmälaulaja
Marja Björk, kirjailija ja juristi
Pilvi Hämäläinen, näyttelijä
Ilja Janitskin, internet-yrittäjä
Ilmari Juutilainen, taistelulentäjä
Heino Kaski, säveltäjä ja pianisti
Markus Kokkonen, laulaja
Ari Komulainen, umpihankihiihtäjä
Heikki Kujanpää, teatteriohjaaja, näyttelijä
K. V. Laurikainen, luonnontieteilijä, professori
Jussi Makkonen, sellotaiteilija ja diplomisellisti
Antti Juhana Mustonen, liikemies
Ernst Nevanlinna, taloustieteilijä ja poliitikko
Kaisu Pato-Oja, opettaja, runoilija
Eila Pehkonen, näyttelijä
Arvi Perttu, kirjailija
Eva Ryynänen, taiteilija professori, kuvanveistäjä	
Viljo Ryynänen, maataloustieteen professori
Eliel Soisalon-Soininen, prokuraattori
Carl-Erik Sonck, lääkäri ja kasvitieteilijä
Jaakko Tallus, yhdistetyn olympiavoittaja ja maailmanmestari (joukkuekisa)
Marutei Tsurunen, Martti Turunen, japanilainen poliitikko
Timo Turpeinen, iskelmälaulaja
Annikki Turunen, kirjailija
Heikki Turunen, kirjailija
Timo Turunen, entinen tenavatähti
Tarja Ylitalo, laulaja

Kansanedustajia

Olli Hiltunen (sd.) 1917, 1919–1922
Albin Koponen (sd.) 1907–1918, 1922–1944
Emanuel Kolkki (suom.) 1907–1909, (kok.) 1930–1932
Lauri Kähkönen (sd.) 1999–2011
Otto Muikku (sd.) 1945–1958
Valde Nevalainen (sd.) 1966-1975
Juho Nykänen (kd.) 1951–1954
Matti Puittinen (sd.) 1919–1937
Lauri Riikonen (ml.) 1945–1950
Juho Ryynänen (ml.) 1919–1933
Pekka Saarelainen (ml.) 1909–1910, 1914–1922, 1924–1930
Mimmi Turunen (sd.) 1909–1911
Varma K. Turunen (sd.) 1939–1962
Kerttu Törnqvist (sd.) 1983–1999
Uki Voutilainen (sd.) 1962–1979

Lieksa
Lieksalaiset
Sokeva

Sokeva Oy on suomalainen osakeyhtiö, jonka omistaa Näkövammaisten Keskusliitto. Sokeva valmistaa maalaustyövälineitä ja kiinteistönhuoltoaineita. Sokevan tuotantolaitos sijaitsi Vantaan Korsossa vuoteen 2015 saakka. 

Yhtiö harjoittaa valmistusta, maahantuontia sekä jakelua. 

Sokevan siveltimet valmistetaan Suomessa kotimaisista, korkealaatuisista raaka-aineista, osa edelleen käsityönä. Yhtiö hyödyntää voimakkaasti kotimaisia alihankkijoita. Rakennusten huoltoon ja elinkaareen vaikuttavat kiinteistöhuoltoaineet ovat biohajoavia ja myrkyttömiä. 

Vuonna 2012 Suomalaisen Työn Liitto myönsi Sokevalle Yhteiskunnallinen yritys -tunnusmerkin. Merkin perusteina on muun muassa, että yritys käyttää suurimman osan voitostaan yhteiskunnallisen hyvän tuottamiseen joko kehittämällä omaa toimintaansa tai lahjoittaen sen toiminta-ajatuksensa mukaisesti.

Historia 
Sokeva perustettiin vuonna 1956 harjoittamaan teollista toimintaa sekä palvelemaan näkö­vammaisia käsityöntekijöitä toimittamalla heille raaka-aineita ja markkinoimalla heidän valmistamiaan tuotteita. Vuonna 1997 käsityötoiminta ja teollinen toiminta eritytettiin. Teollinen toiminta yhtiöitettiin osakeyhtiöksi, Sokeva Oy:ksi. Käsityötoiminta toimii nykyisin Annansilmät-Aitan nimen alla.

Lähteet

Aiheesta muualla 
 Sokeva Oy:n kotisivu
 Näkövammaisten keskusliitto Ry
 Sokeva-Käsityö 
 Suomalaisen Työn Liitto/ Yhteiskunnallinen yritys

Suomalaiset teollisuusyritykset
Korso
Antero ei enää palaa

Antero ei enää palaa on kirjailija Mika Waltarin kirjoittama sotaromaani vuodelta 1940. Sen julkaisi WSOY. Teoksen tapahtumat sijoittuvat talvisodan aikaan.

Teoksen päähenkilö Antero Vaaja on ammatiltaan piirtäjä suuressa tehtaassa, ja hänen isänsä, ammatiltaan puuseppä, on taistellut sisällissodan aikana punakaartissa. Tarina alkaa Anteron lähtiessä ylimääräisiin kertausharjoituksiin syksyllä 1939. Romaanissa vihollinen, "ryssät", on "sielutonta massaa, joka on lakaistava pois turhaa sääliä tuntematta". Sodan aikana Antero joutuu kaatuneen vänrikin tilalle johtamaan suurta mieshukkaa kärsinyttä komppaniaa, joka joutuu ylivoimaisen vihollisen saartamaksi. Antero itse kaatuu vihollisen tykkitulessa ja hänen ruumiinsa hautautuu sortuneen korsun kivien ja hirsien alle tavoittamattomiin.

Waltari kirjoitti romaanin helmikuussa 1940, jolloin ei vielä tiedetty, kuinka kauan ja missä muodossa sota jatkuisi. Panu Rajalan mukaan romaani oli oman aikansa lapsi ja osa henkistä maanpuolustusta. Kirja ilmestyi huhtikuussa 1940. Teoksen nopea ilmestymisaikataulu ei välttämättä ollut sen vastaanotolle eduksi, sillä osa lukijoista vaistosi kaupallista laskelmointia. Koska aihe oli näinkin vakava, kirjailijalta olisi toivottu suurempaa tahdikkuutta. Toisaalta Waltari ei ollut ensimmäinen talvisodasta kirjoittanut, sillä Onttoni Miihkalin Suomussalmen sotatanterilla oli kirjoitettu jo tammikuussa ja tuli kirjakauppoihin maaliskuussa.

Lauri Viljanen kirjoitti Helsingin Sanomissa, että "kenenkään toisen kuin Waltarin kynä ei olisi yhtä taipuisa kirjoittamaan tällaista kirjaa heti sotaviikoilta". Tamperelaisen Kansan Lehden kriitikko oli ankarampi syyttäessään Waltaria sodan ihannoimisesta eikä uskonut, että rintamalla olisi kuulunut niin kauniita ääniä kuin Waltari kuvaili. Markku Envallin mukaan Anteron ja hänen toveriensa uhrivalmius, "niin kauan kuin ainoassakaan suomalaisessa henkeä oli", ylittää jopa Sillanpään marssilaulun, jossa luvattiin lapsille ja vanhuksille, äideille ja morsiamille "suojattu lies", niin kauan "kuin on pystyssä ykskin mies". 

Romaania myytiin parin vuoden aikana noin 19 000 kappaletta. Siitä ei vuoden 1940 jälkeen otettu enää uusia painoksia. Teosta poistettiin kirjastoista 61 kappaletta jatkosodan jälkeen sen sisältämän Neuvostoliiton vastaisen propagandan vuoksi.

Kirja käännettiin jo julkaisuvuonnaan ruotsiksi nimellä Nej, vi kommer aldrig att dö.

Lähteet 
 Teos Kirjasampo.fi-sivustolla

Viitteet 

Mika Waltarin teokset
Romaanit toisesta maailmansodasta
Suomalaiset sotaromaanit
Vuoden 1940 kirjat
Martin Frk

Martin Frk (s. 3. lokakuuta 1993 Bochov) on tšekkiläinen jääkiekkoilija, pelipaikaltaan oikea laitahyökkääjä. Hän edustaa NHL-joukkue Los Angeles Kingsiä.

Los Angeles Kingsin organisaatioon kuuluva Frk varattiin vuoden 2012 NHL:n varaustilaisuudessa toisella kierroksella, 49. pelaajana. Viimeisenä juniorivuotenaan QMJHL:n Halifax Mooseheadsissa Frk oli tärkeä osa Memorial Cupin voittanutta joukkuetta, jossa hänen lisäkseen pelasivat muun muassa Nathan MacKinnon sekä Jonathan Drouin.

Helmikuussa 2020 Frk teki kahden vuoden jatkosopimuksen Kingsin kanssa.

Frk tunnetaan parhaiten maalintekotaidoistaan ja NHL:n kovimmasta laukauksesta. Vuonna 2020 hän laukoi kiekon nopeudeksi 175,7 km/h.

Lähteet

Tšekkiläiset jääkiekkoilijat
Los Angeles Kingsin pelaajat
Detroit Red Wingsin varaamat pelaajat
Vuonna 1993 syntyneet
Elävät henkilöt
Jeesuksen vertaukset

Jeesuksen vertaukset ovat ryhmä Jeesuksen opetuksia, jotka on kerrottu vertausmuodossa. Vertausten käyttäminen oli ajanlaskun alussa yleinen tapa, jota myös monet juutalaiset rabbit käyttivät. Vertauksia käytettiin, koska niillä oli tehokkaampi vaikutus ja ne jäivät paremmin muistiin. Vertaukset myös pakottivat ihmiset pohtimaan asiaa, jotta niiden merkitys selviäisi.

Vertaukset oli alun perin tarkoitettu opetukseksi niitä kuunnelleille ihmisille, mutta etenkin kristityt pitävät niitä edelleen arvokkaina ja ajankohtaisina elämänohjeina.

Sanalla vertaus () tarkoitetaan tässä yhteydessä jokapäiväisten asioiden tai tapahtumien käyttämistä kuvaamaan ideaalista, henkistä tai taivaallista merkitystä. On olemassa erilaisia määritelmiä sille, mitkä Jeesuksen lausumista todella ovat vertauksia. Joskus myös sananlaskumaiset opetukset lasketaan vertauksiksi.  Raamatussa olevien vertausten määrä on määritelmästä riippuen 33–60. Kaikki  Uuden testamentin vertaukset ovat synoptisissa evankeliumeissa.  Johanneksen evankeliumissa ei esiinny vertauksia. Moni vertaus esiintyy myös apokryfisessä Tuomaan evankeliumissa.

Jeesuksen vertauksia

Lähteet

Aiheesta muualla 

Uusi testamentti
vertaukset
Euroopan parlamentin valiokunnat

Euroopan parlamentin täysistuntojen valmistelua varten jäsenet jakautuvat 20 pysyvään valiokuntaan, jotka erikoistuvat eri aloihin. Tarvittaessa voidaan lisäksi perustaa alivaliokuntia, tutkintavaliokuntia ja väliaikaisia valiokuntia. Kunkin valiokunnan kokoonpano vastaa voimasuhteiltaan täysistuntoa. Valiokunnat kokoontuvat pääsääntöisesti Brysselissä ja niiden istunnot ovat yleisölle avoimia. 

Valiokunnissa europarlamentaarinen kokemus on merkittävää. Suurten uudistusten käsittely saattaa kestää useita parlamenttikausia, jolloin auttaa, että valiokunnan jäsen tuntee hankkeen historian.

Euroopan parlamentin valiokunnat ovat:

Lähteet 

Valiokunnat
Euroopan parlamentti
Lukittu laatikko ja muita kertomuksia

Lukittu laatikko ja muita kertomuksia on Mika Waltarin novellikokoelma vuodelta 1978, jonka on julkaissut WSOY. Teos sisältää valikoiman Waltarin novelleja, kertomuksia ja satuja valikoidusti kirjailijan uran varrelta vuodesta 1926-1957.

Lähteet 

Teos Kirjasampo.fi-sivustolla

Mika Waltarin teokset
Suomalaiset novellikokoelmat
Vuoden 1978 kirjat
Juha Mäkkeli

Juha Mäkkeli (s. 11.5.1970 Tampere) on suomalainen lauluntekijä ja muusikko.

Mäkkeli sijoittui Juomalaulun SM-finaalissa viidenneksi kappaleella Surunvelkaa vuonna 1999.

Mäkkeli on säveltänyt ja sanoittanut oman tribuuttilaulun norjalaiselle MM-rallikuljettaja Andreas Mikkelsenille.
Laulu nimeltään Andreas Mikkelsen "Your day" julkaistiin vuonna 2013 Sardinian MM-rallissa Mikkelsenin syntymäpäivänä.Solistina laulussa on Movetron-yhtyeen Päivi Lepistö ja taustakuorossa on mm. 2014 Voice of Finland voittaja Siru Airistola.

Tangoprinsessa Terhi Lehtoniemen vuonna 2014 ilmestynyt cd-single Florian on myös Juha Mäkkelin käsialaa.

Vuonna 2015 ilmestyi espanjankielinen versio Andreas Mikkelsenin tribuuttilaulusta. Laulun nimeltään Su dia laulaa Päivi Lepistö.

Vuonna 2019 Mäkkeliltä ilmestyi cd-single The Last Colony. Se oli yhteistyöprojekti Stratovariuksesta tutun kitaristi Matias Kupiaisen kanssa. Projekti kantoi nimeä Savanukah.

Diskografia 
Päivi Lepistö & Juha Mäkkeli "Junamatkalla" cds 2011
Juha Mäkkeli & Friends cd 2012
Andreas Mikkelsen "Your day" cd 2013
Terhi Lehtoniemi cds Florian 2014
Andreas Mikkelsen "Su dia" cds 2015
Louhis Heart "Mystery in the frozen land cds 2018
Savanukah "The Last Colony" cds 2019 
Juha Mäkkeli & Päivi Lepistö "Junamatkalla (klo 23.24)" cds 2020

Lähteet  
fono.fi
wrc.com

Suomalaiset lauluntekijät
Vuonna 1970 syntyneet
Elävät henkilöt
Cassard-luokka

Cassard-luokka on Ranskan laivaston kahden tyypin F70AA ilmatorjuntafregatin muodostama alusluokka. Tyyppi on ilmatorjuntaversio tyypin F70 muodostamasta Georges Leygues -luokasta. Luokkien alusten aseistus ja voimanlähde on erilainen, mutta runko on yhteinen. Luokan tehtävänä on suojata muita aluksia ilmauhalta. Lisäksi niitä voidaan lisäksi käyttää tiedustelu-, tunnistus- ja edustustehtävissä.

Luokasta saatuja kokemuksia on käytetty suunniteltaessa La Fayette -luokkaa. Luokka on tarkoitus poistaa palveluksesta FREDA-luokan ilmatorjunta-aluksia palvelukseenotettaessa vuosina 2020-2022.

Alukset 

Lisäksi Courbetin (runkonumero D616) ja edelleen nimeämättömän D617:n tilaus peruutettiin.

Lähteet

Viitteet
Hook N Sling

Hook N Sling (oikealta nimeltään Anthony Maniscalco) on australialainen musiikintuottaja ja DJ.

Vuonna 2007 Hook N Sling oli ehdolla ARIA Music Awardsissa. Vuonna 2011 hänen kappaleensa "Take You Higher" nousi The Hype Machine -verkkopalvelun suosituimmaksi kappaleeksi.

Diskografia

Singlet 
 2008: The Best Thing 
 2009: Working Kings Cross
 2010: Gotta Make A Move (feat. Snob Scrilla) 
 2011: Diamonds In The Sky (& TV Rock feat. Rudy) 
 2011: Edge Of The Earth (& Richard Dinsdale & Sam Obernik) 
 2011: Take You Higher (& Goodwill) 
 2012: Surrender (with Evermore) 
 2012: Reason (& NERVO) 	
 2013: Don't You Know
 2013: Magnet (& Chris Willis) 
 2014: Tokyo by Night (Axwell Remix)

Lähteet

Aiheesta muualla 
Virallinen kotisivu 

Australialaiset elektronisen musiikin artistit
Australialaiset musiikkituottajat
Australialaiset DJ:t
Elävät henkilöt
Michael Keane

Michael Vincent Keane (s. 11. tammikuuta 1993) on englantilainen jalkapalloilija, joka edustaa Valioliigassa pelaavaa Evertonia. Keane on pelipaikaltaan keskuspuolustaja.

Keane pelasi Manchester Unitedin junioreissa mutta aloitti aikuisten liigapelinsä lainalla Leicester Cityssä, Derby Countyssa, Blackburn Roversissa ja  Burnleyssä kausina 2012–2015. Manchester Unitedissa hän pelasi vain yhden valioliigaottelun elokuussa 2014. Keane siirtyi Burnleyn omistukseen tammikuussa 2015 ja pelasi joukkueessa laina-aika mukaan lukien 56 valioliigaottelua, joissa hän teki kaksi maalia, sekä kaudella 2015–2016 mestaruussarjassa 44 ottelua, joissa hän teki viisi maalia. Kesällä 2017 hän siirtyi Evertoniin. Valioliigakaudella 2017–2018 hän pelasi 30 ottelua ja seuraavalla kaudella 33 ottelua, joissa hän teki yhden maalin.

Keane edusti Irlannin alle 17- ja 19-vuotiaiden maajoukkueita mutta siirtyi sitten Englannin alle 19-vuotiaiden maajoukkueeseen ja oli mukana ikäluokan EM-kilpailuissa 2012, kun Englanti ylsi välieriin. Hän on pelannut myös Englannin alle 20- ja 21-vuotiaiden maajoukkueissa.

Keane pelasi Englannin A-maajoukkueessa ensimmäisen kerran maaliskuussa 2017 ystävyysottelussa Saksaa vastaan. Ensimmäisen maaottelumaalinsa hän teki maaliskuussa 2019 EM-karsintaottelussa Montenegroa vastaan. Marraskuun 2019 loppuun mennessä hän on pelannut kymmenen maaottelua, joísta viisi on EM-karsinta- ja kolme MM-karsintaotteluita.

Lähteet 

Englantilaiset jalkapalloilijat
vuonna 1993 syntyneet
Elävät henkilöt
Martin Ødegaard

Martin Ødegaard (s. 17. joulukuuta 1998 Drammen, Norja) on norjalainen jalkapalloilija, joka edustaa Englannin Valioliigassa pelaavaa Arsenalia. Ødegaard pelaa myös Norjan jalkapallomaajoukkueessa. Pelipaikaltaan hän on hyökkäävä keskikenttäpelaaja.

Ødegaard teki debyyttinsä ammattilaisena kasvattajaseuransa Strømsgodset IF:n paidassa 13. huhtikuuta 2014. Hänestä tuli Tippeligaenin kaikkien aikojen nuorin pelaaja 15 vuoden ikäisenä. Ødegaard pelasi  Strømsgodsetin edustusjoukkueessa ja osallistui ulkomaalaisseurojen harjoituksiin ennen siirtymistään espanjalaiseen Real Madridiin tammikuussa 2015. Hän on pelannut vain seuran reservijoukkueessa Real Madrid Castillassa, mutta harjoittelee edustusjoukkueen kanssa.

Ødegaard esiintyi ensimmäisen kerran Norjan maajoukkueessa Arabiemiirikuntia vastaan 27. elokuuta 2014, jolloin hänestä tuli maajoukkueen nuorin pelaaja 15 vuoden ja 253 päivän ikäisenä.

Seurajoukkueura

Nuorisoseurat 
Ødegaard vietti ensimmäiset vuotensa paikallisessa Drammen Strong -jalkapalloseurassa. Hänen isänsä, Hans Erik Ødegaard, perusti seuran ja aloitti poikansa joukkueen päävalmentajana. Vuonna 2005 Ødegaardin ollessa kuusivuotias, hänen vanhempansa muiden muassa sijoittivat kukin 50 000 kruunua seuraan, jotta sen omistama hiekkakenttä muutettaisiin tekonurmeksi. Tätä on sanottu välttämättömäksi Ødegaardin kehitykselle, sillä hän vietti lukemattomia tunteja kentällä.

Strømsgodset 
Strømsgodsetin kasvatti Ødegaard teki debyyttinsä Tippeligaenissa huhtikuussa 2014, ollen kaikkien aikojen nuorin Tippeligaenissa pelannut pelaaja 15 vuoden ikäisenä. Toukokuussa 2014 hän teki ensimmäisen pääsarjamaalinsa, tehden nuoruusennätyksen myös tässä kategoriassa. 

Ødegaardin perässä syksyllä 2014 Tippeligaen-kauden päätyttyä olivat lukuisat eurooppalaiset suurseurat, muun muassa Arsenal, Liverpool, Bayern München ja Real Madrid.

Real Madrid
Ødegaard siirtyi espanjalaisen Real Madridin riveihin 22. tammikuuta 2015. Hänestä maksetun siirtokorvauksen arvioitiin olevan noin 3 miljoonaa euroa.

Ura maajoukkueessa 
Ødegaard kuuluu Norjan maajoukkueeseen. Elokuussa 2014 Norjan jalkapallomaajoukkueen päävalmentaja Per-Mathias Høgmo kutsui Ødegaardin mukaan harjoitusotteluun Arabiemiirikuntia vastaan. Hän teki ottelussa debyyttinsä ollen kaikkien aikojen nuorin pelaaja Norjan A-maajoukkueessa. Ikää hänellä oli debytoidessaan vain 15 vuotta, 8 kuukautta ja 10 päivää.

Lähteet

Aiheesta muualla 
Martin Ødegaard Transfermarktissa (Transfermarkt.co.uk) 

Norjalaiset jalkapalloilijat
Vuonna 1998 syntyneet
Elävät henkilöt
Julio Jones

Quintorris Lopez "Julio" Jones (s. 3. helmikuuta 1989 Foley, Alabama) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa NFL-liigassa pelaavaa Tennessee Titanssia

Ennen ammattilaisuraansa Jones pelasi yliopistojalkapalloa kotiosavaltionsa Alabaman yliopiston joukkueessa. Hänet varattiin vuoden 2011 NFL:n varaustilaisuudessa ensimmäisellä kierroksella, tilaisuuden kuudentena pelaajana. Kuudes varausvuoro kuului alun perin Cleveland Brownsille, joka vaihtoi sen Atlanta Falconsille viittä varausvuoroa vastaan.

Jones tunnetaan isokokoiseksi laitahyökkääjäksi erittäin atleettisena pelaajana, jonka vahvuuksia ovat nopeus sekä erinomainen ponnistusvoima.

Lähteet

Aiheesta muualla 

Yhdysvaltalaiset amerikkalaisen jalkapallon pelaajat
Vuonna 1989 syntyneet
Elävät henkilöt
Dhoom 3

Dhoom 3 on vuonna 2013 ilmestynyt intialainen hindinkielinen toimintatrilleri, jonka on ohjannut Vijay Krishna Acharya ja tuottanut Aditya Chopra. Se on kolmas osa Dhoom-elokuvasarjassa. Pääosia näyttelevät Aamir Khan, Katrina Kaif, Abhishek Bachchan ja Uday Chopra. 

Dhoom 3 sai ensi-iltansa 20. joulukuuta 2013 ja se rikkoi nopeasti monia ennätyksiä Intiassa ja ulkomailla. Se rikkoi Chennai Expressin (2013) ennätyksen kaikkien aikojen eniten tuottaneena hindielokuvana.

Näyttelijät

Soundtrack

Lähteet

Aiheesta muualla 
 Virallinen sivusto 
 
 

Vuoden 2013 intialaiset elokuvat
Intialaiset toimintatrillerit
Hindinkieliset elokuvat
Robin Schulz

Robin Schulz (s. 28. huhtikuuta 1987 Osnabrück, Länsi-Saksa) on saksalainen elektronisen musiikin tuottaja ja DJ.

Diskografia

Albumit 
 Prayer (2014)
 Sugar (2015)

Singlet 
 "Waves" (mukana Mr. Probz, 2013)
 "Prayer in C" (mukana Lilly Wood and the Prick, 2014)
 "Willst Du" (mukana Alligatoah, 2014)
 "Sun Goes Down" (mukana Jasmine Thompson, 2014)
 "Headlights" (mukana Ilsey, 2015)
 "Sugar" (mukana Francesco Yates, 2015)
 "Show Me Love" (mukana J.U.D.G.E, 2015)
 "Shed a Light" (mukana David Guetta, 2016)
 "OK" (mukana James Blunt, 2017)
 "I Believe I'm Fine" (mukana Hugel, 2017)
 "Unforgettable" (mukana Marc Scibilia, 2018)
 "Oh Child" (mukana Piso 21, 2018)
 "Right Now" (vs. Nick Jonas, 2018)
 "Speechless" (mukana Erika Sirola, 2018)
 "Speechless" (mukana Erika Sirola, 2019) (MOTi Remix)
 "All This Love" (mukana Harlœ, 2019)
 "Rather Be Alone" (mukana Nick Martin ja Sam Martin, 2019)
 "In Your Eyes" (mukana Alida, 2020)

Aiheesta muualla 

 Schulzin oma sivusto 

Saksalaiset elektronisen musiikin artistit
Saksalaiset musiikkituottajat
Saksalaiset DJ:t
Saksalaiset muusikot
Vuonna 1987 syntyneet
Elävät henkilöt
Derek Carr

Derek Dallas Carr (s. 28. maaliskuuta 1991 Fresno, Kalifornia) on amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Las Vegas Raidersia.

Hänen isoveljensä David Carr oli vuoden 2002 NFL:n varaustilaisuuden ensimmäinen valinta. Molemmat veljekset pelasivat yliopistojalkapalloa Fresnon osavaltionyliopiston joukkueessa.

Lähteet

Yhdysvaltalaiset amerikkalaisen jalkapallon pelaajat
Vuonna 1991 syntyneet
Elävät henkilöt
Etelä-Karjalan museo

Etelä-Karjalan museo toimii Lappeenrannan linnoituksessa sijaitsevissa vanhoissa kivimakasiineissa, jotka on rakennettu 1800-luvun alussa. Vuonna 1963 perustettu museo on yksi Etelä-Karjalan maakunnan alueellisista vastuumuseoista, jonka kokoelmien pohjana ovat entisten Lappeenrannan kaupunginmuseon, Viipurin kaupunginmuseon ja Käkisalmen museon kokoelmat. 

Etelä-Karjalan museo tallentaa myös luovutetun Karjalan kulttuuriperintöä Karjalan Kannakselta sekä Laatokan länsipuolelta aina entiseen Jaakkiman pitäjään saakka. Museon hallussa on muun muassa laaja kokoelma Viipuriin liittyvää esineistöä. Yksi sen suosituimmista kohteista on 24 m²:n laajuinen pienoismalli, joka esittää Viipurin kaupunkia 2. syyskuuta 1939.

Etelä-Karjalan museon alaisuuteen kuuluvat lisäksi Linnoituksessa toimiva Ratsuväkimuseo sekä Lappeenrannan keskustassa sijaitseva Wolkoffin talomuseo. Museon johtaja on ollut vuodesta 2011 lähtien Päivi Partanen.

Katso myös 
 Etelä-Karjalan museon esinekokoelmat

Lähteet

Aiheesta muualla 
Etelä-Karjalan museon kotisivut Lappeenrannan kaupunki
Etelä-Karjalan museo Museot.fi

Lappeenrannan museot
Suomen alueelliset vastuumuseot
Suomen 1800-luvulla rakennetut rakennukset ja rakennelmat
Rúben Neves

Rúben Diogo da Silva Neves (s. 13. toukokuuta 1997 Mozelos, Portugali) on portugalilainen jalkapalloilija. Hän edustaa Englannin Valioliigassa pelaavaa Wolverhampton Wanderersia ja on pelipaikaltaan keskikenttäpelaaja.

Seurajoukkueura 
Neves on kotoisin Mozelosista, joka sijaitsee Santa Maria da Feiran kunnassa. Hän aloitti pelaajauransa vuonna 2005 siirtyessään Porton nuorisoakatemiaan. Neves eteni akatemiassa aina alle 17-vuotiaiden joukkueeseen asti, minkä lisäksi hän pelasi lyhyen ajan lainalla Padroensessa kaudella 2012–2013.

Heinäkuussa 2014 joukkuetoveri Mikel Agun loukkaannuttua seuran edustusjoukkueen uusi päävalmentaja Julen Lopetegui kutsui Nevesin mukaan joukkueen harjoituskaudelle.

15. elokuuta 2014 Neves pelasi ensimmäisen ammattilaisottelunsa, kun hän teki ensiesiintymisensä edustusjoukkueessa ottelussa Marítimoa vastaan. Neves onnistui avausottelussaan myös maalinteossa, jolloin hänestä tuli seuran historian nuorin maalintekijä maan pääsarjassa Primeira Ligassa.

20. elokuuta 2014 hän teki ensiesiintymisensä myös Mestarien liigan karsinnassa, kun Porto kohtasi vieraskentällä ranskalaisen Lillen play-off -kierroksen ensimmäisessä osaottelussa. Kyseissä ottelussa kirjattiin jälleen uusi ennätys Nevesin nimiin, kun hänestä tuli kautta aikain nuorin portugalilainen pelaaja, joka on pelannut Euroopan jalkapallokilpailussa.

Neves pelasi Portossa kausien 2014÷2017 aikana kaikkiaan 59 Portugalin pääsarjaottelua, ja teki kolme maalia. Mestarien liigassa hän pelasi 16 ottelua ja Eurooppa-liigassa kaksi ottelua.

Neves siirtyi Englannin mestaruussarjassa pelanneeseen Wolverhamptoniin 17,9 miljoonan euron siirtosummalla kesällä 2017. Tulokaskaudellaan Neves teki kuusi maalia seuran noustessa Valioliigaan. Kaudella 2018–2019 hän teki 35 valioliigaottelussa neljä maalia ja seuraavalla kaudella 38 valioliigaottelussa, joissa hän pelasi 35 kertaa avauskokoonpanossa, kaksi maalia. Eurooppa-liigassa hän pelasi kaudella 2019–2020 ensin karsinnoissa neljä ottelua ja sitten varsinaisessa liigassa yhdeksän ottelua ja teki molemmissa vaiheissa yhden maalin. Kaudella 2020–2021 hän pelasi 36 valioliigaottelua ja teki niissä viisi maalia.

Maajoukkueura 
Neves on pelannut lukuisissa Portugalin juniorimaajoukkueissa. Hän pelasi Portugalin kaikissa neljässä ottelussa joukkueen selviydyttyä välieriin alle 17-vuotiaiden EM-kilpailuissa 2014. Alle 21-vuotiaiden EM-kilpailuissa hän pelasi yhdessä ottelussa joukkueen saavuttaessa hopeaa 2015 ja kaikissa kolmessa ottelussa 2017.

Neves pelasi Portugalin maajoukkueessa ensimmäisen kerran harjoitusmaaottelussa Venäjää vastaan marraskuussa 2015. Kansojen liigassa hän debytoi Italiaa vastaan marraskuussa 2018 ja EM-karsinnoissa Ukrainaa vastaan maaliskuussa 2019.

Lähteet

Aiheesta muualla 
 Rúben Nevesin esittely ja tilastot Footballzz-sivustolla 

Portugalilaiset jalkapalloilijat
Vuonna 1997 syntyneet
Elävät henkilöt